

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

RĪKOJUMS

# Ogrē

|  |  |
| --- | --- |
| Dokumenta datums ir tā  elektroniskās parakstīšanas datums | Nr. S/4 |

*Par aizliegumu atrasties uz Ogres novada administratīvajā teritorijā publiskās vietās esošo publisko ūdenstilpņu ledus*

Izvērtējot iespējamo personas dzīvības un veselības apdraudējumu, kā arī ņemot vērā laikapstākļus un faktisko ledus stāvokli, pamatojoties uz Zemes pārvaldības likuma 15. panta astoto daļu, kas nosaka, ka *pašvaldībai ir tiesības noteikt aizliegumu atrasties uz tās administratīvajā teritorijā esošo iekšzemes publisko ūdeņu un citu tās valdījumā esošo ūdeņu ledus, kā arī tās administratīvajai teritorijai piegulošo jūras piekrastes ūdeņu ledus tādās vietās, kur var tikt apdraudēta personas dzīvība un veselība,* un Administratīvo sodu likuma 9. pantu, kas nosaka, ka *par atrašanos uz iekšzemes publiskās ūdenstilpes vai jūras piekrastes ūdenstilpes ledus, ja tas ir aizliegts normatīvajos aktos noteiktajā kārtībā, piemēro brīdinājumu vai naudas sodu līdz divdesmit naudas soda vienībām*,

NOSAKU:

1. Līdz ledus izkušanai personai ir aizliegts atrasties uz Ogres novada administratīvajā teritorijā esošo publisko ūdenstilpņu ledus vietās, kur tā biezums nepārsniedz 15 cm.
2. Par šī rīkojuma 1. punktā minētā aizlieguma pārkāpšanu personai var piemērot naudas sodu līdz divdesmit naudas soda vienībām.
3. Ogres novada pašvaldības Centrālās administrācijas Komunikācijas nodaļai sadarbībā ar Ogres novada pašvaldības pilsētu un pagastu pārvaldēm informēt sabiedrību par šā rīkojuma 1. punktā noteikto aizliegumu un personai piemērojamo soda veidu un apmēru, informāciju publicējot Ogres novada pašvaldības mājaslapā internetā un citur pašvaldības sociālajās vietnēs, kā arī izvietojot klientu apkalpošanas centros un pilsētu un pagastu pārvaldēs.

|  |  |
| --- | --- |
| Izpilddirektors | Pēteris Špakovskis |

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU

Baiba Pabērza

65068760

baiba.paberza@ogresnovads.lv